
CURRENDA I. 


A. HD. ADIP. 


INSTRUCTIO 


ad Venerabilem Clerum Dioeceseos Tarnoviensis 
IN GAUSA JUBILAEX 


Universalis pro anno Salutis 1875. 
af EADE 


Universo Venerabili Clero Dioeceseos Tarnoviensis 


Salutem a Domino! 


Copiosissimas inter et acerbissimas calamitates, quibus undequaque premitur quotidie 
Sancta Mater Ecclesia Catholica, laetissimum praesentibus Venerabiles Fratres! communi- 
camus Vobiscum nuntium! Ecce! Sanctissimus Papa Pius IX. litteris sub 24. Decembris 
1874 ad omnes orbis catholici Patriarchas, Primates, Archiepiscopos et Episcopos directis 
gratiam Jubilaei Universalis inde a 1. Januarii usque ad 31. Decembris 1875 duraturi 
clementissime largiri dignatus est! — Sane! in his aevi nostri amaritudinis et lacrimarum 
plenis temporibus, ubi ipsius Dei omnisque auctoritatis contemptus in dies ac dies crescit 
augeturque, quid magis exoptandum, quam illud tempus acceptabile, illi dies salutis, quos 
Vicarius Christi in terris et Supremus gregis catholici Pastor et Antistes, e profundissimo 
Ecclesiae S. thesauro proferens nobis annuntiat largiturque! Qao uberiores itaque et effi- 
caciores ex hoc Jubilaei Universalis anno fideles, sollicitudini Vestrae Pastorali concrediti 
haurire atque reportare queant fructus, visum est Nobis sequentia ad Vos, Venerabiles F'ra- 
tres dirigere verba, quae ad quinque puncta redegimus, nempe: 


I. Agemus de ipsius Jubilaei in Dioecesi Nostra Promulgatione seu  Annuntiatione, 

II. De Conditionibus lucrandi Jubilaei. 

]I De Forma vel Ritu celebrandi Jubilaei. 

IV. De Facultatibus, quae tempore Jubilaei tam Confessariis quam poenitentibus in- 
serviunt, et 

V. De Conclusione Jubilaei. 


I. 


De Jubilaei Universalis Promulgatione. 


Sermonem facientes de Ipsius Jubilaei Universalis in Dioecesi Nostra Tarnoviensi 
promulgatione sive publica annuntiatione, non possumus Venerabiles Fratres, satis monere 
Vos atque obsecrari in Domino Jesu, quatenus antequam ad ipsum actum solemnis pro- 
mulgationis Jubilaei accedatis, prius populum fidelem, curae Vestrae spirituali concreditum 
rite et in quantum possibile sufficientissime circa Ipsius Jubilaei scitu necessaria instruatis 
et ita ad hauriendos fructus salutares ex hoe abundantissimo fonte gratiarum praeparetis. 
Ad hujus praeparationis absolute et summe necessariae tempus designamus totum mensem 
Majum. 

. Hoe itaque mense injungimus omnibus Vobis Venerabiles Fratres, ut omni die Domi- 
niea et Festiva ex ambone et in catechisationibus pomeridianis (Catechetae similiter hoe 
faciant in scholis suis) exponatis populo fideli: quid sunt indulgentiae in genere? ubi ha- 
bent indulgentiae suum fontem? quare sunt tam salubres imo et necessariae? cui competit 
facultas indulgentias elargiendi?  quotuplices sunt indulgentiae? quales fructus indulgentia- 
rum et quaenam sunt conditiones easdem lucrandi? Quibus exacte expositis et probatis 
in specie aperiendum venit: Quid est Jubilaeum? qualis Jubilaei origo et destinatio? Quo- 
tuplex est Jubilaeum? e quibus causis Smus Pontifex Pius IX. hoc praesens Jubilaeum 
a 1875. celebrari praecepit et quales conditiones hocce praesens Jubilaeum lucrandi? 

Materiam docendi suppeditabunt Vobis consueta opera theologica, in specie opera 
Theologiae Moralis S. Alphons. Liguor. Gury, Scavini nee non minusculus libellus spe- 
cialis, quem typis premi jam curavimus et qui sub n. „Przewodnik Jubileuszowy“ mox 
subsequetur. Per se patet, Dilectissimi Fratres! qnod ad erudiendum cum fructu in rebus 
tanti momenti populum fidelem necessaria Vobis sit gratia Dei. „Sine me nihil potestis 
facere“ (S. Joan. 15. 5.) et „Nisi Dominus aedificaverit domum, in vanum | laborave- 
runt, qui aedificant eam" (ps. 126. 1.) quapropter satagite ut Dominum semper prae 


oculis habeatis Spiritusque Sancti illustrationem diu noctuque in orationibus Vestris , im- 
ploretis. 

Facta itaque tali praevia, ope instructionis spiritualis per totum mensem Majum du- 
rantis praeparatione, jam ad ipsum actum Solennis Promulgationis Jubilaei accedite et 
quidem sequentem in modum: 


1) Die 30. Maji, quae erit Dominica infra Octavam Corporis Christi, populus ad 
Sacra congregatus energice excitetur, ut die 6. Junii, quae erit Dominica II. p. Pente- 
costen copiosissimus et frequentissimus in. Ecclesia congregatus appareat, nam recte hac 
die i. e. 6. Junii 1875. Jubilaeum Universale initium. suu m in Dioecesi Nostra sumet, 


2) Die 5. Junii i. e. Sabbatho ante Dominicam IIl. p. Pentecosten, vespere h. 7. 
in omnibus Eeclesiis, sive parochialibus, sive regularibus aut conventualibus totius Dioece- 
seos Nostrae pulsentur omnes campanae per integram horam (populo scil. praevie in hac 
causa bene instructo). In valvis Ecclesiarum: parochialium. affigatur Philura sub t. ,Oglo- 
szenie Jubileuszu powszechnego w Dyecezyi Tarnowskiéj r. P. 1875, quae philura typis 
pressa etiam mox sequetur. Philurae hujus quilibet Curatus accipiet gratis exemplaria duo, 
quorum unum asservabitur in Actis Parochialibus ad' perpetuam rei memoriam. 


3) Ipsa die 6, Junii et Dominica III. p. Pentecosten, populo: jam. ad. Summam con- 
gregato, Celebrans facta consueta Aspersione populi cum aqua benedicta, Encyclicam Smi 
Papae Pii IX. Litteras Nostras Pastorales (quae lingua. polona: mox: sequentur) et. hanc 
praesentem Instructionem in. Altari Majori reponet, deseendensque in planum ibi coram 
Exposito in Monstratorio Sanctissimo. genuflectit et intonat; Solemne „Veni Creator“ pul- 
santibus organo et campanis: Finito toto Hymno cantet Versum:“ „Emitte spiritum etc. et 
Orationem: „Deus, quicorda: fidelium. etc. Oratione finita. breviter sed cum unctione sacra 
mentionem faciet Smi. Papae Pii IX. qui ad sedandam iram Dei avertendamque vindictam 
Ejus ob tot et tantas aevi nostri' praevaricationes-hoece- Jubilaeum: inde a 1. Januarii usque 
ad 31 Decembris 1875. universo Orbi Catholico: annuntiat et quod Jubilaeum pensatis 
circumstantiis et loci et; temporis in Dioecesi Tarnoviensi inde a 6. Junii usque ad 28. 
Novembris 1875 i. e. ad Dominicam: I, Adventus inclusive duraturum Ordinaria Facultate 
Nostra hisce praesentibus volumus et: statuimus. Dein. celebretur Summum Sacrum coram 
exposito Sanctissimo in Monstratorio. 


In Missa post Orationes de Festo, Dominica et Sanctissimo sumantur quoque Collec- 
tae pro Papa et Imperatore Francisco Josepho I. Infra Missam loco Conceionis ad populum 
praelegantur Litterae Nostrae Pastorales idiomate polonico editae (adjectis scil. neces- 
saris dilucidationibus ad captum populi.) Finito Sacro et recondito Sanctissimo modo con- 


sueto cum cantilena „Przed tak wielkim,“ dicatur per Celebrantem sequens Oratio cum 
cantu : 

Y. Domine exaudi orationem R. 

Y. Dominus vobiscum R. 


Oremus. 


Deus, qui per Moysen famulum Tuum populo Isradlitico annum — Jubilaei et remis- 
sionis inslituisti, concede propitius nobis famulis Tuis Jubilaeum hoc Tua auctoritate in- 
stitutum, quo portam hanc populo Tuo ad preces Tuae Majestati porrigendas ingredienti 
solenniter aperiri voluisti, feliciter inchoare, ut $n eo venia atque indulgentia plenae re- 
missionis omnium delictorum obtenta, cum dies nostrae advocalionis advenerit, ad coelestem 
gloriam  perfruendam, | Tuae misericordiae munere perducamur, per Christum Dominum 
nostrum. R. Amen. V. Divinum auxilium R. Amen. 


His quoad Promulgationem Jubilaei dictis, modo agemus: 


II. 
De Jubilaei Iucrandi Conditionibus. 


Lucraturus Jubilaeum obligatur: 

1) per 15 dies visitare quatuor stationes, Dies hi possunt aut immediate post se 
subsequi aut vero cum certa interruptione. Quoad Síationes quatuor, per has intelliguntur 
designatae per Ordinarium Dioeceseos aut quatuor Ecclesiae, aut in earum defectu quatuor 
capellae, statuae vel eruces penes vias aut in campis, vel vero Altaria in Ecclesia 

2) tenetur: in praefatis stationibus per 15 dies ferventissimas ad Deum Omnipoten- 
tem fundere preces pro a) exaltatione S. Matris Ecclesiae catholicae, b) pro incolumitate 
S. Sedis Apostolicae, c) pro exstirpandis haeresibus et convertendis ad Deum omnibus a via 
veritatis aberrantibus et d) pro pace et tranquillitate inter populos et principes christianos. 

3) tenetur ad confitendum in S. Poenitentiae Sacramento peccata sua, nec non ad su- 
mendam St Eucharistiam, Hae sunt Conditiones generales a SS. Papa Pio IX. recquisitae. 
Cum vero variae possint esse circumstantiae, in quibus nonnulli fideles specialiter constituti 
haud valerent praedictis conditionibus, inprimis quoad visitationes stationum quatuor per 
15. dies satisfacere, hinc authorisati sumus, qua Ejusdem SSmi Patris Pii IX. Delegatus 
dispensationis gratiam ab hisce visitationibus sequentem iu modum elargiri: 


a) Dispensamus a visitandis quatuor Stationibus per 195. dies omnes regulares, et 
moniales, (quae) ad Clausuram vi regulae ordinis sui sunt obligati. (ae) Hi omnes, pro statio- 
nibus seligere possunt quatuor Ecclesiae suae altaria juxta sententiam Praepositi sui. 

b) omnes infirmos et graviter decumbentes, juventutem. scholarem, incarceratos, senio 
oppressos eosque omues, qui ob quamcunque aliam causam visitationes praefatas praesumere 
nequeunt. His omnibus eorum  Confessarii alia pia opera in recompensationem injungent. 

c) Dispensamus a praecepto S. Communionis hos infantes, qui nondum ad 1. Com- 
munionem accesserunt, his paritre eorundem  Confessarii alia pia opera v. g. orationem 
injungant. 

d) Dispensamus denique a praecepto visitationis 4 stationes per 15 dies omnes hos, 
qui ribus publicis Processionibus (e quibus quaelibet quatuor stationes habeat oportet) 
interfuerint, per unum diem jejunaverint et eleemosynam pro posse et praeprimis in rem 
Aerarii Pontificii dederint, ex quo patet, quod quaelibet una Processio valeat quinquennariam 
visitationem stationum. Per se intelligitur, quod pro jejunio seligendam esse diem talem, quae 
non sit jam vi praecepti ecel. dies jejunii. Pariter apertum est: Confessionem paschalem 
minime supplere istam Confessionem, quae requiritur a luceraturo Jubilaeum qua conditio, 
sine qua non. 

Quod jam adtinet memoratas supra quatuor stationes, has quilibet Curatus, facta 
praevia cointelligentia cum suo Domino Decano indicabit populoque fideli fine conservandi 
ordinis significabit. Ne vero in instituendis publicis Processionibus accidant quaedam diffi- 
cultates statuimus, ut quilibet Curatus cointelligentiam foveat cum D, Decano in puncto 
temporis ipsius Processionis celebrandae, ita ut quaevis Parochia pro se Processionem in- 
stituat non turbata a vicina parochia, sed e contra ut vicinae parochiae praebeatur occasio 
participandi in Processione, si fors in parochia sua occasio haec jam cessavit. Et ut hicce 
ordo per Decanatus servetur Dominis Decanis ad cor ponimus relationemque super peractis 
tempore suo praestolamur. 


Quid in qualibet Statione orandum, vide libellum „Przewodnik Jubileuszowy“ et qui 
legere nesciunt, dicant in qualibet statione 5 Pater Noster et 5 Ave et unum Credo ad 
intentionem S. Matris Ecclesiae. 

Itinerantes possunt post reditum suum conditiones lucrandi indulgentias supplere gra- 
tiaeque Jubilaei in toto participes fieri, quae tamen licentia ultra annum solarem 1875 
non extenditur. 


III. 


De Ritu celebrandi Jubilaeum! 


1) Quaelibet Parochia ternas absolvet Processiones, quamlibet ad quatuor Stationes, 
ut jam supra diximus. 

2) Dies pro celebranda Processione sit semper aut Dies Dominica vel vero Dies 
Festiva ad populum. 

3) Quodsi zempestas a celebranda Processione arceret, preces in libello „Przewodnik“ 
praescriptae possunt dici circa Ecclesiam vel in Ecclesia ipsa et quidem ad Stationes tali 
in casu in ipsa Ecclesia seligendas. 

4) Die ipsius Processionis celebrandae in Ecclesia propria celebrabitur (ubi sunt duo 
sacerdotes) Missa votiva pro remissione peccatorum, (in colore violaceo), qua finita brevis 
exhortatio spiritualis ad populum, quo magis idem ad poenitentiam et dolorem de pec- 
catis excitetur. Exhortationem excipiet statim Prima Statio (juxta Przewodnik.) Nunc 
Processio orditur, infra quam consuetae Litaniae vel cantilenae populo notae decantabuntur, 
Ad Secundam, Tertiam et Quartam Stationem recitabuntur Preces ex libello „Przewodnik.“ 

5) Cum Processio advenerit ad Ecclesiam, ad quam directa fuit, cantabitur (scil. facta. 
praevia cointelligentia cum. respectivo Curato) Sacrum Solenne coram exposito in Monstra- 
torio Sanctissimo, Infra Missam. Concio, ad quam. dicet ille, quem D. Decanus maturo 
tempore designaverit. Materia Concionis sit: Jubilaeum. 

6) Cum facile accidere posset, quod: deficeret Sacerdos ad celebrandam Summam, 
hinc iterum D. Decani solliciti sint desuper, ut tam  Concionatores quam Sumistae pro 
singulis Parochiis per Decanatam designentur et quidem maturo tempore, ad praecavendas 
omnes ex hac parte inamoenitates. 

7) Secunda et tertia Processio eodem ritu celebrentur cum hoc, quod in reditu 
e tertia Processione, in Ecclesia propria coram, exposito in Monstratorio Sanctissimo de- 
cantandus sit hymnus: „Te Deum“  pulsantibus campanis et organo. 

8) Durantibus Processionibus populus peragat S. Confessionem et reficiatur SSmo 
Eucharistiae Sacramento, quamvis hoc toto tempore durantis Jubilaei fleri potest. 

9) Superfluum Nobis videtur adhortari Vos Venerabiles Fratres et per viscera mise- 
ricordiae Dei obtestari, quatenus omnem moveatis lapidem, ut Processiones hae in Spiritu 
verae humilitatis et in animo contrito cum aedificatione populi imo et infidelium et haere- 
ticorum quorumcunque celebrentur. 


IV. 


De Facultatibus tempore Jubilaei. 


Facultates hae aliae sunt pro Poenitentibus aliae pro Confessariis. 

Quoad Poenilentes — his licitum est eligere sibi Confessarium — qualemcunque Sacer- 
dotem, regularem vel saecularem, modo hic approbatus sit a proprio Episcopo. Pariter 
Moniales et Novitiae confiteri possunt coram quocunque Sacerdote, qui ad excipiendas Mo- 
nialium Confessiones a proprio Episcopo est approbatus. 

Non potest autem qua Confessarius eligi Sacerdos complex in turpi, excepto articulo 
mortis (Bened. XIV.) 

Quoad Confessarios — licet absolvere: 

1) ab omnibus peccatis, etiam a casibus Sedi Papali vel Sedi Episcopali reservatis, 
hine etiam ab haeresi. Exeipiuntur: a.) Absolutio earum, quae innocentes Confessarios 
criminis sollieitationis ad turpia falso accusant, b.) Absolutio a poena Excommunicationis 
majoris in eos latae, qui complicem in turpi absolvere praesumunt. (Benedict. XIV. Sacram. 
Poenit.) 

2) Licet Confessariis absolvere ab Excommunicatione, Suspensione et quacunque 
Censura eccl, excepta Excommunicatione vel Suspensione de nomine facta. 

3) Licet Confessaris dispensare ab irregularitate occulta, quae ob censurae violati- 
onem incursa est. 

4) Licet Confessariis immutare wota. Excipe vota: Castitatis, Ingressus im religionem, 
votum in favorem tertii et vota poenalia prouti: volum abstinentiae ab usu Crematé, Per se 
patet, omnes supra dictas Absolutiones, Dispensationes et Commutationes nonnisi pro foro 
conscientiae esse dandas. 

Observatio. ludulgentias Jubilaei nonnisi semel lucrari conceditur. Qui ergo obtenta 
absolutione a casu reservato in alium casum reservatum vel eundem de novo inciderit, 
hic vigore Jubilaei absolvi nequit. 

Indulgentiae Jubilaei hujus possunt quoque applicari animabus in purgatorio detentis 
scil. erga conditiones supra citatas adimplendas. 

Si quem, peracta v. g. una Processione aut peractis aliquot visitationibus mors prae- 
veniret ita ut reliquas conditiones adimplere haud valeret, hic, obtenta in S. Confessione 
absolutione, refectus quoque SS. Eucharistia lucratur Indulgentias. 


V. 
De Jubilaei Conclusione. 


Finis Jubilaei cadet in diem 28. Novembris 1875., qui erit Dominica I. Adventus, 
qua itaque die populus fidelis praevie excitetur ut copiosissimus compareat in Ecclesia, ubi 
ante meridiem celebrabitur (ubi sunt duo Sacerdotes.) Votiva de SSma Trinitate in gratia- 
arum actionem, in colore albo, eoram Exposito Sanctissimo, cum Concione adaequata. Finito 
Sacro intonabitur Św. Boże et dicantur Orationes pro Ecclesia, Papa, Imperatore Fran- 
cisco Josepho I. pro Antistite Josepho Aloysio et abscondetur Sanctissimum. Post meridiem. 
Vesperae cum Concione, Processio et „T'e Deum“ Campanae pulsentur per horam integram. 

Edocti itaque Carissimi in Christo Jesu Fratres cirea hoe opus salutis, quod in no- 
mine Domini alacri animo et hilari vultu pro Dei gloria, pro triumpho Ecclesiae lacrimantis, 
pro salute animarum et pro evertendo regno infernali suscipiendum omnibus nobis venit, 
— mementote — Vos, si aliquando certe hoe tempore Jubilaei esse eminentissimo sensu 
ministros Christi et dispensatores mysteriorum Dei. — Vos elegit Deus ut eatis et fructum 
afferatis et fructus Vester ut maneat. Agite ergo fortes Athletae Christi, dimicate cum 
diabolo et satellitibus ejus, Christus Vos confortet et Benedictio Dei Patris et Filii et 


Spiritus Sancti sit Vobiscum Amen. 


Dabamus in Aedibus Nostris Festo S. Mathiae Ap. 1875. 


Josephus | Alojsius, 


EPISCOPUS TARNOVIIINSIS. 


Tarnoviae 1875. Typis A. Rusinowski, Typographi ad honores Episcopalis. Impensis Consistorii. 


